钦定古今图书集成/明伦汇编/官常典/第261卷 > 北魏
## 钦定古今图书集成/明伦汇编/官常典/第261卷 > 北魏

### 道武帝天兴二年春三月初令五经诸书各置博士按魏书太祖本纪不载按官氏志云云

### 太武帝神麚三年幸白虎殿

按《魏书世祖本纪》，不载。按《册府元龟》，“赵逸为中书
侍郎，太武神麚三年三月，上已帝幸白虎殿，命百僚
赋诗。逸制诗序，时称为善。”

### 文成帝和平元年复置史官

按：《魏书高宗本纪》：“崔浩之诛也，史官遂废，至是复置。”

### 孝文帝太和十一年命改析国记依纪传之体

按：《魏书高祖本纪》：“太和十一年冬十二月，诏秘书丞
李彪、著作郎崔光改《析国记》，依纪、传之体。”

太和十四年春二月戊寅。初诏定《起居注制》。

按：《魏书高祖本纪》云云。

太和十五年，置左右史官。

按：《魏书高祖本纪》：十五年“春正月丁卯，帝始听政于
皇信东室，初分置左右史官。”

太和　　年，诏“议官制定秘书监等官阶品。”

按：《魏书高祖本纪》，不载。按《官氏志》，“自太祖至高祖
初，其内外百官，屡有减置，或事出当时，不为常目。旧
令亡失，无所依据。太和中，高祖诏群寮议定百官，著
于令，秘书监从第二品中，给事黄门侍郎第三品中，
给事中、秘书令、给事从第三品上，秘书丞第四品下，
员外散骑侍郎从第四品下，秘书著作郎第五品上，
秘”书郎，从第五品上。主书郎，第六品上。太史博士，第
六品中。中书舍人，集书校书郎，秘书校书郎，《秘书锺
律》郎，从第六品上。秘书舍人，第七品下。秘书令史，主
书令史，集书令史，《起居注》令史，从第七品上。

太和二十三年，复次秘书等《官职令》。

按：《魏书高祖本纪》，不载。按《官氏志》，“二十三年，高祖
复次职令。及帝崩，世宗初班行之，以为永制。秘书监
第三品给事黄门侍郎，第四品上阶通直散骑常侍，
第四品秘书丞、散骑侍郎、员外散骑常侍，第五品上
阶著作郎、通直散骑侍郎从第五品上阶中书舍人，
第六品给事中，从第六品上阶员外散骑侍郎，第七
品上阶。《秘书郎中》著作佐郎，第七品主书令史，从第
八品上阶。校书郎，第九品上阶。”